Volksraad Terugvoer Vergadering – 9 November 2013 | Die Vryburger
Die Boere-Afrikanervolksraad is op 24 September 2011 in 'n volkseie verkiesing aangewys met die opdrag om ons volk se reg op selfbeskikking ten uitvoer te bring.
In die onlangse Hooggeregshof uitspraak tydens die vonnisoplegging in die Boeremagsaak, het regter Jordaan baie duidelik verwys na artikel 235 van die Grondwet en die howe as die enigste aanvaarbare roete om onafhanklikheid te verkry.
DV op Saterdag, 9 November sal 'n afvaardiging van die Volksraad volksgenote kom toespreek by die Vryheid Boere-unie saal om 11:00vm. Belangrike terugvoer sal gegee word rondom die nuutste stand van sake in terme van ons pogings om met die Regering in gesprek te tree. Tydens die vergadering sal ook geleentheid gegee word vir vrae aan die Volksraad.
Volksraadslede wat die vergadering sal toespreek is die voorsitter, Mnr. Andries Breytenbach, Mnr. Abel Malan (ondervoorsitter) en Mnr. Ben Geldenhuys (lid van die dagbestuur).
Die amptelike kiesersrol bly oop vir enige persoon, wat homself vereenselwig met die vryheidsideale van die Boere-Afrikaner, om ook as kieser te registreer. Die Boere-Afrikanervolksraad se amptelike mandaat het ten doel om namens die steeds groeiende getal kiesers, territoriale selfbeskikking op te neem in 'n eie soewereine Vaderland, weg van alle volksvreemde dwingelandy, slegs onder die genadige hand van ons Almagtige Vader, Allerhoogste Skepper van hemel en aarde. Besoek gerus die webblad vir meer inligting: www.volksraad.co.za
Die Boere-unie saal is by die veilingskrale in Stretchcrescent. GPS ruitverwysings 27° 47′ 10" Suid en 30° 48′ 55" Oos. Kontak Johan Fourie (082 708 8973) of André van Heerden (0842068414) vir verdere navrae.
7 thoughts on "Volksraad Terugvoer Vergadering – 9 November 2013"
Piet November 2, 2013 at 7:53 am
Nou wonder ek hoeveel van hierdie lamsakkige volk sal daar wees.
Petronella du Toit November 2, 2013 at 8:12 am
Wel Piet, ek is ook erg halsstrarrig wanneer dit kom by die weggee van my land. Noem dit maar lamsakkig ook, maar my Volkstaat bly RSA en geen slim piet gaan my met n slap riem vang om afstand daarvan te doen nie. Die werklike Boer is die een wat vasstaan en dit blyk darem die meerderheid te wees. Nie te min, ek respekteer steeds ieder en elk se opinie.
Arnold November 2, 2013 at 9:41 am
'n Bietjie wyd gestel dink jy nie Piet ????
Ons is nie lamsakkig nie. Wil net nie weer met 'n fw de klerk lieg storie gevang word nie.
AH Olivier November 2, 2013 at 7:29 pm
Ek dink ons almal se doel voor oë is om ons ou RSA gebied, uitgesluit natuurlik die tuislande, weer ons eie te maak. Hoe om daarby uit te kom onder huidige omstandighede lyk nie so eenvoudig nie. Laat ons daarom die pad met die Here loop en daarmee saam die wetlike pad. Ek glo op Sy bepaalde tyd en Sy manier sal ons God Drie-enig Sy wil aan ons openbaar. Op hierdie stadium kan ons nie 'n land besit of weggee wat reeds in 1994 weggegee is nie. Laat ons intussen doen wat ons hand vind om te doen, waarvan myns insiens die belangrikste is om as volk te verenig.
Joffre Papenfus November 3, 2013 at 9:12 am
Ek lees veral die kommentaar van AH Olivier met dank: ons het 'n strewe na vryheid en die ideaal van 'n eie land en mag dit nastreef, met die regte (enigste) vertrekpunt die ware, volhardende geloofsvertoue in God Drieenig.
Oor eenheid is dit moeiliker: ons moet daarvan werk maak, maar ons vind ook dat soms is eenheid juis onmoontlik, omdat eenheid nie ten koste van die geloofsbegronding nagejaag kan word nie.
Vir 'n volk wat verward is, klink die woorde van dr Malan oor die dekades: Afrikaner, quo vadis? …. Terug na u Christelike wandel; terug na u Christelike geloof; terug na u kerk; terug na u God!
Christa November 4, 2013 at 11:32 am
Ben, Abel en oom Andries, baie sterkte vir Saterdag. Mag julle 'n groot opkoms beleef. Ek wil my mede-Volksgenote aanpor om gerus moeite te doen om hierdie terugvoervergaderings by te woon. Daar word belangrike inligting deurgegee en 'n mens kry weer moed vir die toekoms.
Pietafew November 10, 2013 at 9:39 am
Ons moet ons Historiese Republieke en gebiede opeis – en ons moet deeglik kennis neem van dr. C. Landman se artikel : SELF-BESKIKKING (gedateer 5 September, 2011: praag.co.za), wat die prosedure baie duidelik uiteensit.
Die Zoeloes het alreeds in 1996 'n trust gestig, waarin daar sistematies 2.7miljoen hektaar in Kwa-Zoeloe Natal, SLEGS vir die Zoeloes se kulturele gebruik, opgekoop/geregistreer is – 'n ,ZoeloVolkstaat' (kanton-gebied), binne-in Kwa-Zoeloe Natal.
As ons die baie gepraat en gebler oor die ANC se wanpraktyke staak en eerder die PEN oplig en REGISTREER as Boere-Afrikanervolk en ons eiendomme registreer by die vvk.co.za (Grondteller: vorm 16), dan kan ons aan die gang kom!
Die Zoeloes het, soos in die verlede, doodstil gebly en aangeval/opgetree …
Ons bly by 'n gebler, soos 'n klomp benoude
vasgekeerde skape in 'n kraal!
Kom ons los die gebler en pak die stryd aan deur SPOED te registreer en die inligting wyd te VERSPREI ….